ภาษาดอกไม้
หลายคนคงสงสัยว่า ทำไมการพบกันระหว่างคณะสภาหอการค้าแห่งประเทศไทย กับ ประสาร ไตรรัตน์วรกุลผู้ว่าการธนาคารแห่งประเทศไทย (แบงก์ชาติ) และคณะ เมื่อวันที่ 11 ก.พ.ที่ผ่านมา ช่างราบรื่นชื่นมื่นนัก
17 ก.พ. 2558

หลายคนคงสงสัยว่า ทำไมการพบกันระหว่างคณะสภาหอการค้าแห่งประเทศไทย กับ ประสาร ไตรรัตน์วรกุลผู้ว่าการธนาคารแห่งประเทศไทย (แบงก์ชาติ) และคณะ เมื่อวันที่ 11 ก.พ.ที่ผ่านมา ช่างราบรื่นชื่นมื่นนัก
ทั้งที่ก่อนหน้านี้ สภาหอฯ ออกอาการหัวฟัดหัวเหวี่ยงเรียกร้องให้แบงก์ชาติดูแลค่าเงินบาทให้อ่อนค่าลงมาในทิศทางเดียวกับภูมิภาค เพราะช่วงนี้เงินบาทแข็งโป๊กกว่าเพื่อนบ้าน ทำให้ผู้ประกอบการไทยเสียเปรียบขายของได้น้อยลง จนต้องลดราคาสินค้ามาแข่งเลยทีเดียว
งานนี้ได้ข่าวว่าเป็นเพราะการหารือมีขึ้นในช่วง “เดือนแห่งความรัก” การพูดคุยจึงเป็นไปแบบถ้อยทีถ้อยอาศัย เรียกว่าพูดจาภาษาดอกไม้รับเทศกาลวาเลนไทน์กันเลยทีเดียว ผลลัพธ์จึงชื่นมื่นกลายเป็นหนังคนละม้วน
แต่ถ้างานนี้ยกไปคุยช่วงเดือน เม.ย.หน้าร้อนที่ฮอตสุดติ่ง ก็ยากจะเดานะจ๊ะ